Kultura Maribor

In ljubezni tudi
2025-05-23 19:00 - 22:30 (Europe/Paris) | Vinske ceste / Pesnica pri Mariboru
Zgodba o ranljivosti in trdoživosti človeka v času vojne
Vabljeni na uprizoritev romana Draga Jančarja In ljubezen tudi, ki bo na sporedu 23. in 27. maja ter 26. junija 2025 ob 19. uri v Dvorani Frana Žižka v SNG Maribor.
Gre za pretresljivo dramsko adaptacijo večplastnega romana, ki skozi usode štirih posameznikov in mesto Maribor osvetljuje čas druge svetovne vojne ter moč ljubezni in sovraštva v najtežjih obdobjih zgodovine. Režijo podpisuje Luka Marcen, uprizoritev pa se odlikuje po hitri montaži prizorov, izpovedni moči in poetični estetiki.
Predstava In ljubezen tudi ni zgolj zgodovinski prikaz, temveč ganljiva zgodba o ranljivosti in trdoživosti človeka v času vojne. Preplet osebnih zgodb, notranjih bojev in dramatičnih srečanj ustvarja močan emocionalni naboj, ki gledalca ne pusti ravnodušnega. Uprizoritev opozarja, da je človečnost vrednota, ki jo je treba ohranjati tudi v najbolj nečloveških časih.
Več informacij:

sng-mb.si/event/in-ljubezen-tudi

Vstopnice so na voljo pri blagajni SNG Maribor.

Povezava do originalnega članka

Človek je beseda in beseda je lahko drevo
2025-05-23 19:00 | Maribor center / Grajska kavarna Pokrajinskega muzeja Maribor
Veliko prozno branje 28. festivala Slovenski dnevi knjige v Mariboru
Vabljeni na literarni večer, ki bo raziskoval temo narave in ekologije skozi prozo!
Na dogodku bodo nastopili:

𝐕𝐥𝐚𝐝𝐨 𝐙̌𝐚𝐛𝐨𝐭 – prozaist, znan po svojem poetičnem slogu, ki bo prebral iz odlomkov svojega najnovejšega romana 𝐺𝑟𝑎𝑙.
𝐓𝐚𝐧𝐣𝐚 𝐏𝐞𝐭𝐫𝐢𝐜̌ – priznana prevajalka, ki bo predstavila odlomke iz potopisnega romana 𝑂𝑏 𝑗𝑎𝑟𝑘𝑖ℎ nemško-iranskega pisatelja in publicista Navida Kermanija.
𝐝𝐫. 𝐒𝐭𝐚𝐧𝐢𝐬𝐥𝐚𝐯𝐚 𝐂𝐡𝐫𝐨𝐛𝐚́𝐤𝐨𝐯𝐚́ 𝐑𝐞𝐩𝐚𝐫 – slovaško-slovenska književnica in prevajalka, ki bo prebirala iz svojega esejističnega dela 𝐼𝑛𝑖𝑐𝑖𝑎𝑐𝑖𝑗𝑒 ali književnost onkraj vidnega in zbirke 𝑇𝑜𝑟𝑧á/𝑇𝑜𝑟𝑧𝑖.
𝐀𝐧𝐣𝐚 𝐌𝐮𝐠𝐞𝐫𝐥𝐢 – pisateljica, dobitnica Kresnika 2024 za najboljši roman leta 𝑃𝑟𝑖č𝑎𝑘𝑜𝑣𝑎𝑛𝑗𝑎.

Povezava do originalnega članka

Dnevi knjige v Mariboru - petek (1. dan)
2025-05-23 10:30 - 11:30 | Maribor
10.30, GLAZERJEVA DVORANA UNIVERZITETNE KNJIŽNICE MARIBOR
NOVINARSKA KONFERENCA 28. LITERARNEGA FESTIVALA SLOVENSKI DNEVI KNJIGE V MARIBORU
Predstavitev programa v Mariboru in kratka predstavitev programa v partnerskih mestih.
Organizacija in izvedba: MKC Maribor in Univerzitetna knjižnica Maribor

12.00, UNIVERZITETNA KNJIŽNICA MARIBOR; KNJIŽNO RAZSTAVIŠČE UKM
OTVORITVENI DOGODEK 28. LITERARNEGA FESTIVALA SLOVENSKI DNEVI KNJIGE V MARIBORU – KO TE NAPIŠE KNJIGA 2025
Na otvoritveni slovesnosti bosta predsednica Društva slovenskih književnih prevajalcev Tanja Petrič, v imenu ustanovitelja, in koordinatorica festivala Petra Kolmančič, v imenu pokrovitelja, razglasili prejemnico nagrade Vasje Cerarja za najboljši prevod na področju mladinske književnosti. Obiskovalce in organizatorje bodo pozdravili in nagovorili direktorica Javne agencije za knjigo RS Katja Stergar, predstavnik Mestne občine Maribor, ravnateljica Univerzitetne knjižnice Maribor mag. Dunja Legat in v imenu direktorice Mladinskega kulturnega centra Maribor Marje Guček njena namestnica Lina Valant Sičanović. V skulpturo Časovna kapsula Jožeta Šubica bo vložen izvirni literarni prispevek osrednje gostje festivala Nataše Kramberger. Nastopili bodo Bojan Tomažič, Slobodan Boban Janković in Ema S. s projektom Pijani čoln. Potekalo bo odprtje knjižno-likovne razstave Drevo, beseda in človek, avtorjev Boruta Gombača, Nina Flisarja in Rafaela Kurnika z verzi mariborskih pesnic in pesnikov (nastalih kot odziv na pesem Edvarda Kocbeka Na polju), z izbranimi knjižnimi citati poznavalcev sveta dreves in skulpturami iz stalne zbirke UGM letošnje Prešernove nagrajenke za življenjsko delo, kiparke Dragice Čadež. Otvoritveno slovesnost bosta moderirala Petra Bauman in Nino Flisar.
Organizirata: UKM in MKC Maribor

18.00, LITERARNA HIŠA MARIBOR
KDO SE BOJI NADE GABOROVIČ?
Ob stoletnici rojstva predstavljata Literarna hiša Maribor in njen dolgoletni vodja, pesnik, pisatelj in urednik Marjan Pungartnik podobo in delo pomembne pedagoginje, pisateljice in urednice Nade Gaborovič (1924–2006). K branju iz njenih del, pogovoru o pisateljici in podpisu peticije za postavitev obeležja avtorici je vabljeno širše občinstvo.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, GRAJSKA KAVARNA POKRAJINSKEGA MUZEJA MARIBOR
ČLOVEK JE BESEDA IN BESEDA JE LAHKO DREVO – VELIKO PROZNO BRANJE
Na literarnem večeru bodo nastopili ugledni avtorji in avtorice proznih del, ki so tako ali drugače povezana z osrednjo temo festivala, to je naravo ali ekologijo. Z nami bodo prozaist, znan po svojem poetičnem slogu, Vlado Žabot, ki bo bral iz najnovejšega romana Gral, prevajalka Tanja Petrič, ki bo predstavila odlomke iz potopisnega romana Ob jarkih nemško-iranskega pisatelja in publicista Navida Kermanija, dr. Stanislava Chrobáková Repar, slovaško-slovenska književnica in prevajalka, ki bo prebirala odlomke iz svojega esejističnega dela Iniciacije ali književnost onkraj vidnega in žanrsko hibridne zbirke Torzá/Torzi ter pisateljica Anja Mugerli, ki je leta 2024 prejela kresnika za najboljši roman leta Pričakovanja.
Dogodek bo povezovala urednica, novinarka in kritičarka Petra Vidali.
Produkcija: MKC Maribor. Izvedba: MKC Maribor – festival Slovenski dnevi knjige v Mariboru v sodelovanju s Pokrajinskim muzejem Maribor
Dr. Stanislava Chrobáková Repar gostuje v Sloveniji s podporo iz javnih sredstev FPU (Slovaška)

Povezava do originalnega članka

Dnevi knjige v Mariboru - preddogodki festivala
2025-05-19 09:00 - 2025-05-21 18:00 | Maribor
19.-22. maj, spletna izvedba
(NE)PISMENOST IN DRUŽBENA RAZSLOJENOST
Štiridnevno strokovno srečanje, ki ga organizira Center za spodbujanje bralne pismenosti v Mariborski knjižnici, bo potekalo preko Zoom aplikacije in bo združilo goste z različnih področij. Predavatelji bodo razpravljali o pomenu pismenosti za vključenost in skupnost, o pismenosti kot orodju družbenih sprememb ter o številnih drugih aktualnih temah. V času hitrih tehnoloških in družbenih sprememb postaja pismenost vse bolj kompleksna dejavnost. Nezadostna raven pismenosti pogosto vodi v družbeno izključenost, saj prizadene predvsem tiste, ki so zaradi socialnega porekla ali drugih okoliščin v slabšem položaju. (Ne)pismenost tako ni le pedagoški in andragoški izziv, temveč tudi etični, politični in ekonomski problem, ki odraža širše dogajanje v družbi. Sodelujejo Nika Šušterič, Veronika Tašner, Mirjam Milharčič Hladnik, Jerneja Stoviček, Tatjana Knapp, Nika Vizjak Pušlar, Katarina Klančnik Kocutar, Jera Ivanc in Nika Bezeljak, Anja Senekovič Korat, Vida Vončina, Zala Volčič, Andrea Garza Ponce de Leon, Barbara Pregelj, Dunja Marija Gabriel, Urška Breznik, Karolina Babič. Zasnova in moderiranje Andreja Erdlen, vodja Centra za spodbujanje bralne pismenosti in urednica revije Otrok in knjiga.
Produkcija in organizacija: Mariborska knjižnica. Urnik posveta s povezavami na dogodke je objavljen na spletni strani Mariborske knjižnice.

SREDA, 21. maj
18.00, KNJIGARNA BELETRINA MARIBOR
TONE PARTLJIČ IN VINKO MÖDERNDORFER: ZGODBE
Literarno gostovanje dveh uglednih književnikov, ki ju združuje ljubezen do literature, gledališča, filma in ljudi. In do zgodb. O teh se bo z njima pogovarjala odgovorna urednica pri Založbi Pivec Milena Pivec.
Organizira: Založba Pivec v soorganizaciji z Beletrino, knjigarno Maribor

Povezava do originalnega članka

Pogovor: Mahmoud Muna. Pisatelj, založnik in knjigarnar iz Jeruzalema
2025-05-14 19:00 | Maribor center / Sodni stolp
Ob obletnici nakbe s partnerji pripravljamo serijo dogodkov, s katerimi v središče postavljamo glas Palestine.
Mahmoud Muna bo v pogovoru pripovedoval o knjigarni Educational Bookshop v okupiranem Jeruzalemu, ki jo je njegov oče, učitelj, ustanovil kot popoldanski podvig, pri čemer je literaturo in kulturo izkoristil kot obliki krepitve palestinske identitete. Tovrstne knjigarne imajo nepogrešljivo vlogo pri upiranju okupaciji, apartheidu in (naseljenskem) kolonializmu. So skrbnice resnice in kulturne dediščine zatiranih ljudi. Tako kot knjiga Daybreak in Gaza, Stories of Palestinian Lives and Culture, ki jo je Muna uredil z Matthewom Tellerjem. Knjiga si z zgodbami ljudi iz Gaze prizadeva ohraniti njihovo dediščino ter razkriva bogastvo kulturne pokrajine Gaze in globino njene zgodovine. Februarja 2025 je izraelska policija dvakrat vdrla v knjigarno Educational Bookshop, Muno aretirala in za nekaj dni pridržala ter iz knjigarne odnesla knjige, ki imajo v naslovu besedo Palestina ali na ovitku palestinske simbole, med drugim otroško pobarvanko, dela Noama Chomskega in Illana Pappéja.

Povezava do originalnega članka

Večer slabe poezije: Klišeji, krindži in rime na -i
2025-05-08 20:00 | Maribor center / Kulturni inkubator, Koroška cesta 18
Zakaj bi slavili samo dobro poezijo, če imamo v Sloveniji toliko slabe?
Ko te muza zapusti, ostanejo le rime na -i. Vabimo na večer slabe poezije, ki bo pod naslovom Klišeji, krindži in rime na -i v četrtek, 8. maja 2025, ob 20. uri v Kulturnem inkubatorju.
Veselimo se najslabšega pesniškega večera v Mariboru – naj nas skupaj pogoltnejo ognjeni zublji patosa! Vstop je prost, prosimo le za predhodne prijave. Čas je, da na piedestal postavimo klišeje, krindže in rime na -i.
Naj se odprejo vsi predali, kjer se skrivajo najstniške romance, žalovanja vredni soneti in brezčasno osladne metafore. Lepo vabljene_i na prvi večer slabe poezije v Mariboru, ki se bo zgodil v četrtek, 8. maja 2025, ob 20. uri v Kulturnem inkubatorju.
K udeležbi pozivamo vse ljubitelje_ice poezije, ki se ne jemljejo preresno in si upajo pokazati svoje manj uspele pesniške poskuse.
Pogum bo nagrajen z zavidanja vredno nagrado.

Povezava do originalnega članka

Literarna matineja z Marjano Moškrič
2025-04-23 09:40 - 13:00 | HIC5A0ASTRAHOV281920x1080px29
PROGRAM OB SVETOVNEM DNEVU KNJIGE IN AVTORSKIH PRAVIC 2025
NAZAJ K NARAVI IN K VIŠJIM MODROSTIM
Sreda, 23. april 2025 // 9.40 // Srednja šola za trženje in dizajn Maribor in 13.00 // Filozofska fakulteta Univerze v Mariboru
V sredo, 23. aprila 2025, bo na Srednji šoli za trženje in dizajn Maribor ter na Filozofski fakultetu Univerze v Mariboru potekala literarna matineja z gostjo Marjano Moškrič. Dogodka v sklopu programa ob svetovnem dnevu knjige in avtorskih pravic organizirajo MKC Maribor, Mariborska knjižnica, Srednja šola za trženje in dizajn in Filozofska fakulteta Univerze v Mariboru.

Roman Sneg je napeto pustolovsko branje, za katerega je avtorica Marjana Moškrič prejela 28. večernico, književno nagrado za najboljše otroško ali mladinsko delo minulega leta, ki jo podeljuje časnik Večer.
Dogodek spada v sklop obeležitve svetovnega dneva knjige in avtorskih pravic in je del predfestivalskega dogajanja 28. festivala Slovenski dnevi knjige v Mariboru – Ko te napiše knjiga. Pogovor z avtorico bo usmerjala Andreja Erdlen.
Organizatorji: Mladinski kulturni center Maribor, Mariborska knjižnica ter Filozofska fakulteta Univerze v Mariboru in Srednja šola za trženje in dizajn Maribor.

Povezava do originalnega članka

4. Glaserjev festival
2025-04-21 10:00 - 2025-04-25 18:00 | Okolica / Malečnik 32, 2229 Malečnik
Knjiga, navdih preteklosti, sedanjosti in prihodnosti
V Malečniku, Mariboru in Ljubljani se bo med 21. in 25. aprilom 2025 pod geslom Knjiga, navdih preteklosti, sedanjosti in prihodnosti odvijal 4. Glaserjev festival, ki poteka pod častnim pokroviteljstvom Katje Stergar, direktorice Javne agencije za knjigo Republike Slovenije (JAK).
Na festivalu, ki povezuje vse generacije, se bodo zvrstili različni dogodki, od razstave in kuharskega tečaja do okrogle mize o rokopisih Marka Glaserja in pohoda.
Osnovnošolci bodo izdelali zlato knjigo spominov, na osrednji slovesnosti v Ljubljani pa bodo razglašeni nagrajenci natečaja za najboljše literarno delo na temo knjige.
Festival poteka v soorganizaciji Slovenske Matice, Teološke fakultete Univerze v Ljubljani, Pokrajinskega arhiva Maribor, Nadškofijskega arhiva Maribor, Osnovne šole Malečnik in Župnije Sv. Peter pri Mariboru – Malečnik.
Festival nosi ime po Marku Glaserju (1806-1889), malečniškem župniku, pesniku, pisatelju in narodnem buditelju.

Povezava do originalnega članka

Program ob svetovnem dnevu knjige
2025-04-17 15:00 - 2025-04-23 16:00 | Maribor in okolica
PROGRAM OB SVETOVNEM DNEVU KNJIGE IN AVTORSKIH PRAVIC 2025
Maribor in okolica, 17.-25. april 2025
Četrtek, 17. april 2025 | 10.00 | Knjižnica Šentilj
SELIŠČA S KRISTINO KOČAN
Pogovor bo vodila Sabina Kotnik.
Organizatorja: Mladinski kulturni center Maribor in Družabni kotiček Skodelica besed. Partner izvedbe: Knjižnica Šentilj
~ ~ ~
Torek, 22 april 2025 | 11.00 | amfiteater Filozofske fakultete Univerze v Mariboru
MINUTA ZA POEZIJO – drevo, beseda in človek …
Pesniški recital Drame SNG Maribor.
V sodelovanju z Mladinskim kulturnim centrom Maribor – s festivalom Slovenski dnevi knjige, z univerzo Alma Mater Europaea in s Filozofsko fakulteto Univerze v Mariboru.
~ ~ ~
Sreda, 23. april 2025 | 9.40 | Srednja šola za trženje in dizajn Maribor
NAZAJ K NARAVI IN K VIŠJIM MODROSTIM
Literarna matineja z Marjano Moškrič. Pogovor vodi Andreja Erdlen.
Organizatorji: Mladinski kulturni center Maribor, Mariborska knjižnica in Srednja šola za trženje in dizajn Maribor.
~ ~ ~
Sreda, 23. april 2025 | 11.00 | amfiteater Alma Mater Europaea Maribor
MINUTA ZA POEZIJO – drevo, beseda in človek …
Pesniški recital Drame SNG Maribor.
v sodelovanju z Mladinskim kulturnim centrom Maribor – s festivalom Slovenski dnevi knjige, z univerzo Alma Mater Europaea in s Filozofsko fakulteto Univerze v Mariboru.
~ ~ ~
Sreda, 23. april 2025 | 13.00 | Filozofska fakulteta Univerze v Mariboru
PISATELJICA ZA KATEDROM
Gostovanje Marjane Moškrič na Filozofski fakulteti Univerze v Mariboru, na oddelku za slovanske jezike in književnosti. Pogovor vodi Dragica Haramija.
Organizatorja: Mladinski kulturni center Maribor in Filozofska fakulteta Univerze v Mariboru.
~ ~ ~
Sreda, 23. april 2025 | 18.00 | Grajska kavarna – Pokrajinski muzej Maribor
MARATON MARIBORSKIH LITERATOV IN LITERATINJ
Pozdrav svetovnemu dnevu knjige.
~ ~ ~
Sreda, 23. april 2025 | 20.00 | TV Maribor
OMIZJE TELEVIZIJE MARIBOR OB SVETOVNEM DNEVU KNJIGE
(NE)PISMENOST IN DRUŽBENA RAZSLOJENOST: sodelujejo Katarina Klančnik Kocutar, dr. Andreja Erdlen, Emica Antončič, vodi dr. Zoran Medved. Omizje je del posveta Pismenost na prepihu 2025 Mariborske knjižnice ter spremljevalni strokovni dogodek festivala Slovenski dnevi knjige v Mariboru.
V soorganizaciji Mladinskega kulturnega centra Maribor, RTVSLO – Regionalnega centra Maribor in Mariborske knjižnice.

Povezava do originalnega članka

Program ob svetovnem dnevu knjige in avtorskih pravic 2025
2025-04-17 11:00 - 2025-04-24 18:00 | Maribor center / Maribor z okolico
Predfestivalsko dogajanje 28. Slovenskih dnevov knjige v Mariboru 2025
Letošnji svetovni dan knjige in avtorskih pravic, praznik knjig, književnih ustvarjalk in ustvarjalcev, bralk in bralcev, založb, knjigarn, knjižnic in vseh, ki jim je ljuba pisana beseda, bo Mladinski kulturni center Maribor v sodelovanju s številnimi partnerskimi organizacijami obeležil z dogodki in aktivnostmi, ki bodo potekali med 16. in 24. aprilom 2025 na različnih prizoriščih v Mariboru in okolici.
Pestro dogajanja pa se bo kot ponavadi odvilo tudi v številnih drugih slovenskih mestih. Aprilsko dogajanje povezano s svetovnim dnevom knjige je nekakšen uvod v Slovenske dneve knjige, ki se bodo letos odvijali maja in junija.
Povezava do originalnega članka

Program ob svetovnem dnevu knjige in avtorskih pravic
2025-04-17 10:00 - 2025-04-23 20:00 | Maribor center / Maribor z okolico
Predfestivalsko dogajanje Slovenskih dnevov knjige v Mariboru
MKC Maribor s partnerji vabi na program ob svetovnem dnevu knjige in avtorskih pravic:
17. april

10.00 – Knjižnica Šentilj: SELIŠČA S KRISTINO KOČAN, pogovor z Sabino Kotnik.

22. april

11.00 – Amfiteater Filozofske fakultete, UM: MINUTA ZA POEZIJO – drevo, beseda in človek… Pesniški recital Drame SNG Maribor.

23. april

9.40 – Srednja šola za trženje in dizajn Maribor: NAZAJ K NARAVI IN K VIŠJIM MODROSTIM, literarna matineja z Marjano Moškrič.
11.00 – Amfiteater Alma Mater Europaea Maribor: MINUTA ZA POEZIJO – drevo, beseda in človek… Pesniški recital Drame SNG Maribor.
13.00 – Filozofska fakulteta UM: PISATELJICA ZA KATEDROM, gostovanje Marjane Moškrič.
18.00 – Grajska kavarna, Pokrajinski muzej Maribor: MARATON MARIBORSKIH LITERATOV IN LITERATINJ, ob svetovnem dnevu knjige.
20.00 – TV Maribor: OMIZJE TELEVIZIJE MARIBOR OB SVETOVNEM DNEVU KNJIGE, (NE)PISMENOST IN DRUŽBENA RAZSLOJENOST.

Povezava do originalnega članka

Program ob svetovnem dnevu knjige
2025-04-16 11:00 - 2025-04-24 18:00 | Maribor in okolica
PROGRAM OB SVETOVNEM DNEVU KNJIGE IN AVTORSKIH PRAVIC 2025
Program v Mariboru in okoliških krajih, 16.-24. april 2025

Sreda, 16. april 2025 | 11.00 | MKC Maribor
NOVINARSKA KONFERENCA Z RAZGLASITVIJO NOMINIRANK IN NOMINIRANCEV NAGRADE VASJE CERARJA S PODROČJA PREVAJANJA MLADINSKE KNJIŽEVNOSTI
Na novinarski konferenci bomo v družbi s programskimi partnerji festivala predstavili program predfestivalskega dogajanja in programa, ki bo potekal ob svetovnem dnevu knjige in avtorskih pravic 2025. V sodelovanju z Društvom slovenskih književnih prevajalcev bomo razglasili imena nominirank oz. nominirancev za nagrado Vasje Cerarja.
Organizira: MKC Maribor – festival Slovenski dnevi knjige v Mariboru.
~ ~ ~
Četrtek, 17. april 2025 | 10.00 | Knjižnica Šentilj
SELIŠČA S KRISTINO KOČAN
Svetovnemu dnevu knjige in avtorskih pravic se bomo v šentiljski knjižnici poklonili s pogovorom z avtorico nagrajene pesniške zbirke Selišča, Kristino Kočan. Selišča so četrta pesniška zbirka pesnice in prevajalke Kristine Kočan, v zbirki izstopa narava, ki bo tudi v fokusu zanimanja letošnjih Slovenskih dnevov knjige. Kot gostjo so avtorico v Knjižnico Šentilj povabili člani in članice družabnega kotička Skodelica besed pod okriljem festivala Slovenski dnevi knjige v Mariboru, pogovor bo vodila Sabina Kotnik.
Organizatorja: Mladinski kulturni center Maribor in Družabni kotiček Skodelica besed. Partner izvedbe: Knjižnica Šentilj
~ ~ ~
Petek, 18. april 2025 | 17.00: izmenjevalnica, 19.00: branje | Vetrinjc – BarCoda.
MAJHNO OSVOBOJENO OZEMLJE # 4
Branje mladih literatov in izmenjevalnica knjig, verzov in brošk.
Na literarnem branju se bodo predstavili avtorji mlajše generacije: pesnice Mila Kodrič Cizerl, Nika Gradišek, Lara Gobec, Manca Marinko, dramske ustvarjalke Nika Švab, Doroteja Drevenšek, Lena Hebar in glasbeni producent Jaš Heler. Gostiteljica večera je Nina Medved, program povezuje Ajda Strajnar.
Pred večerom vabimo na ustvarjalno druženje: na izmenjevalnici knjig lahko izmenjate leposlovna dela in nasvete za branje, na izmenjevalnici verzov avtorice Alje Pušič napišete novo pesem, na broš(k)iranju poezije pa si lahko izdelate lastno literarno broško.
Organizator: Dve luni, zavod za poetizacijo sveta, v sodelovanju z Vetrinjcem – BarCodo in Vetrinjskim dvorom – Narodnim domom.
~ ~ ~
Torek, 22 april 2025 | 11.00 | amfiteater Filozofske fakultete Univerze v Mariboru
MINUTA ZA POEZIJO – drevo, beseda in človek …
Pesniški dopoldan s SNG Maribor.
Dogodek, ki ga je pripravila dramaturginja mariborske Drame Tanja Lužar, je nastal v sodelovanju z Mladinskim kulturnim centrom Maribor – s festivalom Slovenski dnevi knjige, z univerzo Alma Mater Europaea in s Filozofsko fakulteto Univerze v Mariboru.
Temo letošnjega festivala Slovenski dnevi knjige je navdihnil začetni verz Kocbekove pesmi Na polju: »Drevo, beseda in človek«. Tematsko obarvan izbor poezije slovenskih pesnic in pesnikov bodo interpretirali igralke in igralci mariborske Drame.
Produkcija: SNG Maribor, organizacija in izvedba: SNG Maribor, Alma Mater Europaea Maribor, Filozofske fakultete Univerze v Mariboru.
~ ~ ~
Torek, 22. april 2025 | 18.00 | Knjižnica Lovrenc na Pohorju
JANKO glazer – pesnik pohorja
Literarni večer.
Letos mineva 50 let od smrti Janka Glazerja, bibliotekarja, literarnega in kulturnega zgodovinarja ter urednika. S svojim raznovrstnim delom je Glazer prepoznavno oblikoval kulturno podobo Maribora in Štajerske 20. stoletja. Svojo poezijo je združeval z zgodovinsko zavestjo in s predanostjo knjižničarskemu delu in z zavezo po ohranjanju slovenske kulturne dediščine. Literarni dogodek, kjer je dramaturginja mariborske Drame Maja Borin povezala življenje, delo in poezijo, bosta vodila igralca mariborske Drame Mateja Pucko in Davor Herga.
Produkcija: SNG Maribor, organizacija in izvedba: Mariborska knjižnica in SNG Maribor.
~ ~ ~
Sreda, 23. april 2025 | spletne strani in družbena omrežja MKC Maribor in DSP
POSLANICA OB SVETOVNEM DNEVU KNJIGE 2025
Objava poslanice predsednika Društva slovenskih pisateljev Marija Čuka ter generalne direktorice UNESCA Audrey Azoulay ob svetovnem dnevu knjige in avtorskih pravic 2025.
~ ~ ~
Sreda, 23. april 2025 | 9.40 | Srednja šola za trženje in dizajn Maribor
NAZAJ K NARAVI IN K VIŠJIM MODROSTIM
Literarna matineja z Marjano Moškrič.
Roman Sneg je napeto pustolovsko branje, za katerega je avtorica Marjana Moškrič prejela 28. večernico, književno nagrado za najboljše otroško ali mladinsko delo minulega leta, ki jo podeljuje časnik Večer. Dogodek spada v sklop obeležitve svetovnega dneva knjige in je del festivala Slovenski dnevi knjige v Mariboru. Pogovor z avtorico bo usmerjala Andreja Erdlen.
Organizatorji: Mladinski kulturni center Maribor, Mariborska knjižnica in Srednja šola za trženje in dizajn Maribor.
~ ~ ~
Sreda, 23. april 2025 | 10.00 | , začetek v Pionirski knjižnici (TPC City)
HUIQIN WANG IN LILI SAJE WANG: RAZSTAVA ILUSTRACIJ
Vodstvo po plakatni razstavi v središču Maribora.
Dogodek bomo pričeli z ogledom animiranega filma Alma, neuklonljiva ženska, potem se bomo skupaj z ilustratorkama odpravili po mestnem središču in si ogledali plakatno razstavo ilustracij.
Organizacija in izvedba: Mariborska knjižnica.
~ ~ ~
Sreda, 23. april 2025 | 11.00 | amfiteater Alma Mater Europaea Maribor
MINUTA ZA POEZIJO – drevo, beseda in človek …
Pesniški dopoldan s SNG Maribor.
Dogodek, ki ga je pripravila dramaturginja mariborske Drame Tanja Lužar, je nastal v sodelovanju z Mladinskim kulturnim centrom Maribor – s festivalom Slovenski dnevi knjige, z univerzo Alma Mater Europaea in s Filozofsko fakulteto Univerze v Mariboru.
Temo letošnjega festivala Slovenski dnevi knjige je navdihnil začetni verz Kocbekove pesmi Na polju: »Drevo, beseda in človek«. Tematsko obarvan izbor poezije slovenskih pesnic in pesnikov bodo interpretirali igralke in igralci mariborske Drame.
Produkcija: SNG Maribor, organizacija in izvedba: SNG Maribor, Alma Mater Europaea Maribor, Filozofske fakultete Univerze v Mariboru.
~ ~ ~
Sreda, 23. april 2025 | 13.00 | Filozofska fakulteta Univerze v Mariboru
PISATELJICA ZA KATEDROM
Gostovanje Marjane Moškrič na Filozofski fakulteti Univerze v Mariboru.
Roman Sneg Marjane Moškrič je roman o odraščanju in zorenju najstnikov v zahtevnih okoliščinah, ko njihove mladosti ne določa le osebna zgodba, temveč tudi zgodovinski trenutek, ki kliče k uporu. Marjana Moškrič nas popelje na napeto odkrivanje preteklosti in tiste resnice, ki presega svet navideznega sijaja in vodi nazaj k bistvu, k naravi in k višjim modrostim. Pogovor vodi Dragica Haramija.
Organizatorja: Mladinski kulturni center Maribor in Filozofska fakulteta Univerze v Mariboru.
~ ~ ~
Sreda, 23. april 2025 | 18.00 | Grajska kavarna – Pokrajinski muzej Maribor
MARATON MARIBORSKIH LITERATOV IN LITERATINJ
Pozdrav svetovnemu dnevu knjige.
V Mariboru živi in ustvarja pisana, uspešna in prepoznavna literarna druščina, ki ustvarja žanrsko raznoliko literaturo – pesmi, pesmi v prozi, kratke zgodbe, novele, dramatiko, romane, otroško in mladinsko literaturo. Pesniki in pesnice ter pisatelji in pisateljice vseh generacij se bodo zbrali na 23. literarnem maratonu festivala Slovenski dnevi knjige v Mariboru. Na dogodku bodo brali svoja najnovejša literarna besedila oziroma odlomke iz besedil ali pa besedila iz opusa, povezana z letošnjim sloganom Drevo, beseda in človek.
Nastopajo: Meta Blagšič, Andreja Borin, Laura Buzeti, Janez Dreu, Franjo H. Naji, Tonja Jelen, Mila Kodrič Cizerl, Zdravko Kokanović Koki, Boris Kolar, Petra Kolmančič, Danica Križanič Müller, Nina Medved, Željko Perović, Jan Šmarčan, Bojan Tomažič, Rok Vilčnik, Breda Slavinec, Tanja Špes, Nika Štumberger, Tom Veber, Andreja Vidmar in drugi … Prireditev povezuje Petra Bauman.
Organizacija in izvedba: MKC Maribor v sodelovanju s Pokrajinskim muzejem Maribor.
~ ~ ~
Sreda, 23. april 2025 | 20.00 | TV Maribor
OMIZJE TELEVIZIJE MARIBOR OB SVETOVNEM DNEVU KNJIGE
(NE)PISMENOST IN DRUŽBENA RAZSLOJENOST: sodelujejo Katarina Klančnik Kocutar, dr. Andreja Erdlen, Emica Antončič, vodi dr. Zoran Medved. Omizje je del posveta Pismenost na prepihu 2025 Mariborske knjižnice ter spremljevalni strokovni dogodek festivala Slovenski dnevi knjige v Mariboru.
V soorganizaciji Mladinskega kulturnega centra Maribor, RTVSLO – Regionalnega centra Maribor in Mariborske knjižnice.
~ ~ ~
Četrtek, 24. april 2025 | 18.00 | Prvi oder Prve gimnazije Maribor
JERNEJA FRLEŽ: GNEZDA
Dr. Jerneja Ferlež je pronicljiva raziskovalka in etnologinja, ki sodeluje v različnih kulturnih projektih Maribora. Zbirka kratkih zgodb Gnezda je njen leposlovni prvenec. Knjigo je napisala v dneh svojega bivanja v pisateljski rezidenci v Idriji kot dnevnik spoznavanja mesta, njegove zgodovine in Idrijčanov. Pogovor z avtorico bo usmerjala Petra Vidali.
Organizacija in izvedba: Mariborska knjižnica.
~ ~ ~
Četrtek, 24. april 2025 | 18.00 | amfiteater II. gimnazije
PREDSTAVITEV LITERARNEGA ZBORNIKA II. GIMNAZIJE
V zborniku se z avtorsko poezijo predstavljajo Miha Ferlinc, Neža Grajfoner, Nana Kovačič, Ana Kuprivec, Laura Šmigoc, Hana Špičko in Žiga Virtič, ki so zbornik uredili pod mentorstvom Nine Medved, ter pesnice Neja Jakopanec, Neli Krajnc in Ela Skale. Ilustracije so delo Hane Špičko in Stele Petrinić. Zbornik sta založila II. gimnazija Maribor in MKUD Ivan Cankar, s prijazno podporo Mestne občine Maribor in Dravskih elektrarn Maribor.
Organizacija: II. gimnazija Maribor in MKUD Ivan Cankar.

28. SLOVENSKI DNEVI KNJIGE V MARIBORU – KO TE NAPIŠE KNJIGA 2025
Predfestivalske aktivnosti in produkcije ob svetovnem dnevu knjige in avtorskih pravic, 17.-24. april 2025
Organizator in koordinator festivala: Mladinski kulturni center Maribor Zanj: Marja Guček
Programska koordinatorica: Petra Kolmančič
Programski odbor: Andreja Erdlen, Jerneja Ferlež, Nino Flisar, Borut Gombač, Dragica Haramija, Zora A. Jurič, Petra Kolmančič, Nina Medved, Milena Pivec, Marjan Pungartnik, Vlasta Stavbar, Martina Magdič
Organizatorji in partnerji dogodkov v aprilu: Mariborska knjižnica, SNG Maribor, MKC Maribor, Filozofska fakulteta Maribor, Pedagoška fakulteta Maribor, RTVSLO- RC Maribor, Pokrajinski muzej Maribor, Srednja šola za trženje in dizajn Maribor, Društvo slovenskih književnih prevajalcev, Alma Mater Europaea – ECM, Zavod za poetizacijo sveta Dve luni, Družabni kotiček Skodelica besed, II. gimnazija Maribor, Knjižnica Šentilj
Medijski pokrovitelj: RTVSLO – Regionalni center Maribor – Televizija Maribor
Odnosi z javnostmi: Živa Mijatović
Logotip festivala: Nenad Cizl Celostna podoba: Uroš Lehner – ookie
Program poteka s finančno podporo Mestne občine Maribor. Nekateri dogodki spadajo v sklop literarnih prireditev, ki jih sofinancira Javna agencija za knjigo.

Povezava do originalnega članka

Maribere: Melanholija I
2025-04-09 19:00 - 21:00 | Maribor center / Projektni prostor Freske
Tokrat se bomo pogovarjali o knjigi Jona Fosse Melanholija I. Pogovor bo ob čaju tekel 9. aprila 2025 ob 19. uri v Freskah (1. nadstropje Vetrinjskega dvora).
V biografskem romanu spremljamo tri dni Larsa Herterviga. Po enega v vsakem letu – 1853, 1856 in 1991. V prvem delu je Lars 22-letni norveški študent na umetniški akademiji v Düsseldorfu. Glavna miselna okupacija Larsa je, da danes pride velik umetnik v njegov atelje ocenit njegove slike. Lars hkrati nestrpno pričakuje ta pomemben obisk, hkrati pa dvomi v kvaliteto svojih slik in ostaja v sobi. V najemniškem stanovanju se je zapletel z dosti mlajšo najemodajalkino hčerko, kar vodi v spor z njenim stricem in izgon iz stanovanja. Ob vsem tem pa doživlja vidne halucinacije. Tri leta kasneje ga spremljamo v psihiatričnem zavodu, kjer uporabljajo preštevilne represivne metode. V tretjem delu pa spoznamo odljudnega pisatelja, daljnega Larsovega sorodnika, ki se navduši nad eno od njegovih krajin v Narodni galeriji v Oslu. Ob enem njegovih del začuti nekaj mističnega in preblisk božanskega. V delih Melanholija I in Melanholija II opisuje namišljene dogodke iz življenja resnične osebe – Larsa Herterviga.
Jan Fosse (1959) je norveški dramatik, pisatelj in prevajalec. Magistriral je iz književnosti. Sprva je delal kot novinar in učitelj pisanja. Poleg romanov in dram je napisal tudi številne novele, kratke zgodbe, pesniške zbirke in literaturo za otroke. Leta 2023 je za svoja dela prejel Nobelovo nagrado za književnosti. V slovenščino so prevedena štiri dela. Poglaviten razlog zakaj nimamo več prevodov je, ker Fosse piše v “nynorsk” (dobesedno novi norveščini), ki jo uporablja dobrih 10 % Norvežanov.
Dogodki te sezone:
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

Razstava stripov: Superjunaki in drugi
2025-04-05 10:00 - 11:00 | Kulturni inkubator
DAN ZA SPREMEMBE 2025
SUPERJUNAKI IN DRUGI
Razstava stripov Jakoba Klemenčiča narejenih po kratki prozi Toma Podstenška
Sobota, 5. april 2025 // 10.00-11.00 // Kulturni inkubator
Literarni program MKC Črka Mladinskega kulturnega centra Maribor pripravlja ob Dnevu za spremembe v Kulturnem inkubatorju na Koroški cesti 18 v Mariboru razstavo izbranih stripov iz avtorskega albuma Superjunaki in drugi (Stripburger, Zbirka Republika Strip #39, 2025) avtorja Jakoba Klemenčiča.
Superjunaki in drugi je zbirka kratkih zgodb, ki so sprva nastale v literarni obliki, nato pa zaživele še v stripu. Ustvarila sta jih dva mojstrska pripovedovalca, pisatelj Tomo Podstenšek ter stripar Jakob Klemenčič, ki je nekaj njegovih kratkih zgodb prevedel v stripovski jezik. V njih bodo uživali tako stripovski navdušenci kot tisti, ki imajo radi kakovostno literaturo in cenijo dobre zgodbe.

Premišljeno zgrajene pripovedi se namreč razvijajo z ravno pravšnjim tempom, da bralstvo vse do konca držijo v napetosti. V njih ni nič odvečnega, nič, kar bi zmotilo njihov pripovedni lok, hkrati pa se v njih vedno zgodi kaj nepričakovanega, zaradi česar je branje še večji užitek. Liki, postavljeni v središče vsake od zgodb, s pomočjo stripa pred našimi očmi oživijo v še bolj otipljivi obliki, prav tako pa stripovske interpretacije, ki jih odlikujejo raznoliki adaptacijski pristopi in samosvoj avtorski likovni slog, dodobra podkrepijo tudi nekoliko temačno in groteskno atmosfero, ki prežema dogajanje.
V razstavišču Kulturnega inkubatorja bodo razstavljene štiri izbrane zgodbe iz albuma in sicer zgodbe Stikalo, Hiša na hribu, Superjunaki ter O možu, ob tem pa bodo razstavljeni tudi posamezni izbrani kadri ter povečani prizori po izboru avtorja Jakoba Klemenčiča. Otvoritev razstave bo potekala v soboto, 5. aprila 2025, ko bo med 10. in 11. uro organizirano tudi podpisovanje albuma Superjunaki in drugi. Sočasno vabimo tudi na redni mesečni dogodek Kulturnega inkubatorja, stripovski sejem Striparne Oblaček, ki bo prav tako potekal v Kulturnem inkubatorju.
PREDSTAVITEV AVTORJEV
Tomo Podstenšek (1981) je pronicljiv opazovalec sveta, ki rad secira družbene anomalije in zapletene človeške karakterje, še raje pa o njih piše. Do sedaj je objavil že osem romanov in štiri zbirke kratkih zgodb. Njegovi romani so bili večkrat nominirani za nagrado kresnik, zbirka zgodb Ribji krik pa je bila nominirana za najboljšo kratkoprozno knjigo leta.
Jakob Klemenčič (1968) je likovni multipraktik, za katerim je tudi precejšnja stripovska kilometraža. S stripom se ukvarja od mladih let: prek srednješolskega časopisa in mladinskega tiska ga je pot vodila do sodelovanja pri ustanovitvi stripovske revije Stripburger, kjer je nekaj časa sodeloval kot član uredništva. V stripu so zanj najbolj značilne kratke zgodbe, ki jih je poleg Stripburgerja objavljal v mnogih slovenskih in tujih revijalnih in knjižnih stripovskih antologijah, nekaj pa tudi v obliki samozaloženih brošuric malega formata, t. i. »mini-comics«. Poleg stripa se ukvarja tudi z ilustracijo (periodika, knjige, muzejske razstave), slikarstvom in grafiko.

Dodatne informacije o dogodku: petra.kolmancic@mkc.si
Organizacija: Mladinski kulturni center Maribor – literarni program MKC Črka in Kulturni inkubator v sodelovanju s Stripburger/Forum Ljubljana. Dogodek je podprla Mestna občina Maribor ter spada v sklop literarnih prireditev, ki jih sofinancira Javna agencija za knjigo RS.

Povezava do originalnega članka

Predstavitev otroške pesniške zbirke Ko mal'ca jezik kaže
2025-04-01 18:00 | Viteška dvorana Pokrajinskega muzeja Maribor
Vabljeni ste, da se ob izidu nove pesniške slikanice KO MAL’CA JEZIK KAŽE pridružite duhovitemu pogovoru z avtorico Alenko Bervar, ilustratorko Veri Kovačević in urednico Nevenko Richter Peče.
Srečanje bo v torek, 1. 4. 2025, ob 18. uri v Viteški dvorani Pokrajinskega muzeja v Mariboru.
Prvoaprilskemu popoldnevu bo dodal prav poseben čar tudi kulturni program.
Nastopili bodo otroški pevski zbor osnovne šole Prežihovega Voranca Maribor pod vodstvom prof. Jasmine Petek, na klavirju jih bo spremljala Maja Brvar, na bobne bo zaigral Klemen Brvar. Prisotne bosta pozdravila mlada Lea Kotolenko in Žan Kotolenko s kitaro.
Pesniška slikanica KO MAL’CA JEZIK KAŽE prinaša razigrane rime, nagajive like in male življenjske modrosti, ki bodo razveselile tako otroke kot odrasle. S prebiranjem teh pesmic vstopite v svet zabavnih pripetljajev, kjer radovedna kura vtika kljun, sraka išče popolno pričesko, živali volijo župana in veverica speče preveč slastne piškote!

Pisatelj za katedrom: Sebastijan Pregelj
2025-03-26 18:00 - 20:00 | 2025281080x1350px2928129
DAN EVROPSKIH AVTORJEV
PISATELJ ZA KATEDROM: SEBASTIJAN PREGELJ
Sreda, 26. marec 2025 // 18:00 // Pedagoška fakulteta Univerze v Mariboru (predavalnica 0.27)
Mladinski kulturni center Maribor (MKC Maribor) bo v sklopu literarnega programa MKC ČRka skupaj s partnerji obeležil Dan evropskih avtorjev. V sredo, 26. marca 2025, bo v predavalnici 0.27 Pedagoške fakultete Univerze v Mariboru gostoval Sebastijan Pregelj. Za kateder bo sedel ob 18. uri, dogodek je brezplačen in odprt za javnost.

Ob branju knjig je mogoče neizmerno uživati in pri tem narediti nekaj dobrega zase, za svojo samozavest in celostno rast, vendar sodobni tržni mehanizmi mlade napeljujejo k hitreje dostopnim in manj zahtevnim virom užitka. Evropska komisija je zato dala pobudo za Dan evropskih avtorjev, s katero želimo mlajše generacije dodatno spodbuditi k branju knjig ter jim pomagati odkriti raznolikost in bogastvo evropske literature. Pobudi se s pričujočim dogodkom pridružujemo tudi Filozofska fakulteta Maribor (Oddelek za slovanske jezike in književnosti), Pedagoška fakulteta Maribor, Slavistično društvo Maribor in Mladinski kulturni center Maribor – literarni program MKC Črka, ki smo združili moči in v goste povabili priljubljenega pisca Sebastijana Preglja.
Pisatelj bo gostoval na Pedagoški fakulteti Univerze v Mariboru v sredo, 26. marca 2025, ob 18.00, v predavalnici 0.27. Pogovor z avtorjem bo vodila dr. Dragica Haramija, nastop bo namenjen študentom Pedagoške in Filozofske fakultete, članom Slavističnega društva Maribor, odprt pa bo tudi za ostalo javnost.

Foto: osebni arhiv

O GOSTU DOGODKA:
Sebastijan Pregelj (1970) je eden osrednjih slovenskih prozaistov srednje generacije, ki se ob ustvarjanju za odrasle plodovito in odmevno posveča tudi pripovedništvu za otroke in mladino. Doslej je objavil 8 romanov, 4 zbirke kratke proze in 15 knjig za otroke.
Za svoja literarna dela je prejel več priznanj in nagrad. Njegovi romani so prevedeni v nemški, angleški, italijanski, švedski, hrvaški in makedonski jezik. Njegove kratke zgodbe so bile uvrščene v različne antologije v slovenskem, nemškem, češkem, angleškem in poljskem jeziku. Leta 2021 se je z angleškim prevodom romana roman Kronika pozabljanja uvrstil na seznam 49 nominirancev za mednarodno literarno nagrado Dublin Literary Award. Z angleškim prevodom romana V Elvisovi sobi se je 2025 še drugič uvrstil med nominirance za nagrado Dublin Literary Award.
VLJUDNO VABLJENE & VABLJENI!

Dodatne informacije: petra.kolmancic@mkc.si
Dogodek organizirata Pedagoška fakulteta Maribor in MKC Maribor – Literarni program MKC Črka. Program MKC Črke finančno omogoča Mestna občina Maribor. Dogodek spada v sklop javnih prireditev, ki jih sofinancira Javna agencija RS za knjigo.

Povezava do originalnega članka

Maribere: Kralj ropotajočih duhov
2025-03-12 19:00 - 21:00 | 2024-04-vetrinjski-dvor-foto-janez-klenovsek-29-scaled-jpg-20250222030005
Naslednje srečanje bomo imeli 12. 3. ob 19. uri v prostoru Freske (1. nadstropje Vetrinjskega dvora). Na srečanju se bomo pogovarjali o knjigi Mihe Mazzinija Kralj ropotajočih duhov.
Miha Mazzini nam v večkrat natisnjenem romanu pripoveduje o dvanajstletnem Egonu, ki odrašča v času socialistične Jugoslavije. Egon si želi imeti normalne najstniške probleme, vendar mu to, zaradi različnih zlorab doma in v šoli, ne uspeva.
Doma živi z nono, ki je preživela prvo svetovno vojno in halucinira duše mrtvih. Egona sili gledati podobe svetnikov in se opravičevati haluciniranim podobam iz prve svetovne vojne. Hkrati ga mama samohranilka zanemarja in mu nalaga krivdo. Mama in nona sta pa povrhu med sabo skregani, kar Egona dodatno bremeni. Egon v šoli ne najde zatočišča, saj tam doživlja spolno zlorabo s strani učitelja. Trenutke umirjenosti išče v zbiranju vinilk, poslušanju glasbe na sposojenem gramofonu in gledanje filmov. Smisel vidi v tem, da bi kupil svoj gramofon, saj bi tako lažje dobil prijatelje ali celo punco. Na poti do gramofona pa ima mnogo ovir.
Miha Mazzini (1961) je slovenski pisatelj, kolumnist, scenarist, režiser in računalnikar. Objavil je več kot 30 proznih del, ki so prevedena v 11 jezikov. Za svoje knjige in filme je prejel več različnih nagrad. Roman Kralj ropotajočih duhov je bil večkrat ponatisnjen in preveden v šest jezikov. Roman je nastal kot nadgradnja scenarija za film Sladke sanje. S to zgodbo se je Mazzini prvič lotil teme svojega odraščanja, ki jo je kasneje raziskoval še v romanih Otroštvo in Osebno.
Dogodki te sezone:

9. 4. 2025 Jon Fosse: Melanholija I
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

Ožuljeni jezik: Brstenje besed
2025-03-11 19:00 | Maribor center / Vetrinjski dvor, Vetrinjska ulica 30
Večer slam poezije z literarno gostjo Tanjo Božić
Drugi letošnji literarni dogodek iz cikla slamovske poezije Ožuljeni jezik bo potekal v torek, 11. marca 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica, prozaistka in prevajalka Tanja Božić. Prireditev, ki bo letnemu času primerno potekala pod sloganom »Brstenje besed«, bo povezovala performerka in moderatorka Mojca Frim, članica improligaške skupine Banda Ferdamana.
Z literarno gostjo tokratnega dogodka Tanjo Božić, ki bo na prireditvi mariborski publiki predstavila svojo pesniško zbirko z naslovom Vejo po vejo (LUD Literatura, 2024) se bo pogovarjala urednica in moderatorka Ajda Strajnar.

Povezava do originalnega članka

Andraž Rožman: Tega se ne da izbrisati
2025-02-28 18:00 | OBRAT
27. 2. 2025 ob 18.00, Sodni stolp
Andraž Rožman: Tega se ne da izbrisati
V četrtek, 27. 2. 2025, te ob 18.00 vabimo v Sodni stolp na pogovor s pisateljem Andražem Rozmanom.

Če ste ljubitelji pisanja nobelovke Svetlane Aleksijevič, morate spoznati tudi literaturo Andraža Rožmana, pisatelja in nekdanjega novinarja, ki s tenkočutno, a brezkompromisno prozo pričuje o tem, o čemer se skorajda ne da, noče, ne želi govoriti; o čemer nenazadnje v naši družbi še zmeraj molčimo. Bomo uspeli izbrisati tudi to, kar izbrisani in njihovi bližnji nosijo v sebi več kot 30 let po najbolj množičnem kršenju človekovih pravic v Sloveniji? Ne, kajti tega se ne da izbrisati.

Z avtorjem Andražem Rožmanom in gostoma Slavico Đuričić ter Irfanom Beširevićem se bo pogovarjala Maja Pan.

Dogodek organiziramo Pekarna Magdalenske mreže, Mariborska knjižnica, Amnesty International Slovenija in Kulturna četrt Minoriti.

Andraž Rožman

se je rodil leta 1983 v Novem mestu, nato pa večino življenja preživel v Mengšu in Ljubljani. Diplomiral je iz novinarstva na Fakulteti za družbene vede Univerze v Ljubljani in je več kot 15 let delal kot novinar. Od nekdaj sta ga najbolj privlačila reportaža in intervju, predvsem pa zgodbe ljudi, katerih glas ni slišan. Pri svojem delu se večinoma giblje med novinarstvom, dokumentaristiko in leposlovjem. V zadnjem času se posveča predvsem pisateljevanju. Leta 2019 je pri Založbi Goga izšel njegov prvenec, dokumentarni roman Trije spomini, s katerim je bil nominiran za nagrado kresnik. Tudi z drugim romanom Titov sin je bil izbran v deseterico nominirancev za nagrado kresnik. Dokumentarni roman Tega se ne da izbrisati je njegova tretja knjiga, temelji pa na pričevanjih ljudi, izbrisanih iz registra stalnih prebivalcev.

Maja Pan

je po izobrazbi doktorica filozofije, magistrica ženskih študij in feministične teorije (Filozofska fakulteta Univerze v Ljubljani, oddelek za filozofijo). Znanstveno raziskovalno deluje kot feministična teoretičarka in neodvisna raziskovalka, je avtorica in soavtorica več znanstvenih člankov ter poglavij v mednarodnih ter domačih publikacijah s polja humanistike in družbenih ved.

Povezava do originalnega članka

Valentinov dvojni dvojec
2025-02-14 19:00 - 20:30 | bar coda
Na praznik ljubezni vabimo na naš tradicionalni pesniški Valentinov dvojni dvojec.
Z nami bosta Zora A. Jurič in Kristian Koželj, ki sta povabila še Barbaro Korun in Milana Deklevo.
Za glasbeno spremljavo bo poskrbel Alien Andrej Partljič.
Z nami lahko sanjate ali uživate ali pa sanjate in uživate, na vsak način pa pridite!

In povabite še koga, da si skupaj polepšamo VALENTINOVO!
Vstopnine ni. Bo pa majhna pozornost za vse obiskovalce.

Maribere: Bežen trenutek bajnosti
2025-02-12 19:00 - 21:00 | Maribor center / Vetrinjski dvor
Drugo srečanje v tem koledarskem letu bo 12. februarja ob 19. uri v Vetrinjskem dvoru (prostor Freske v 1. nadstropju). Pogovarjali se bomo o knjigi Oceana Vuonga Bežen trenutek bajnosti.
Dogodki te sezone:
12. 3. 2025 Miha Mazzini: Kralj ropotajočih duhov
9. 4. 2025 Jon Fosse: Melanholija I
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

REMINISCENCA: IMMANUEL KANT – 300 LET
2025-02-12 18:00 - 19:30 | Maribor center / Grajska kavarna, Trg svobode 1
Filozofija med knjigami: REMINISCENCA: IMMANUEL KANT – 300 LET
V letu 2024 smo praznovali 300. obletnico rojstva Immanuela Kanta, enega največjih filozofov, čigar misel rezonira na več nivojih tudi danes.
Prvo ime razsvetljenske filozofije, brez katerega bi bila smer sodobne misli in ustroj modernega sveta verjetno popolnoma drugačna. O filozofu bo spregovoril profesor nemške klasične filozofije na Filozofski fakulteti v Ljubljani in avtor več znanstvenih knjig o Kantovi filozofiji dr. Zdravko Kobe.
Z avtorjem se bo pogovarjal mag. Igor Černe. Filozofija med knjigami je del spremljevalnega programa Festivala humanistike Odprti horizonti.

Povezava do originalnega članka

Ožuljeni jezik z Janom Krmeljem
2025-02-11 19:00 - 20:00 | Vetrinjski dvor
VEČER SLAM POEZIJE
OŽULJENI JEZIK Z JANOM KRMELJEM
Torek, 11. februar 2025 // 19:00 // Vetrinjski dvor
… Ne bojte se, prijatelji,
želim samo ustvarjati lepoto
in podaljšati to gluho noč …
(Jan Krmelj)

Prvi letošnji literarni dogodek iz cikla slamovske poezije Ožuljeni jezik bo potekal v torek, 11. februarja 2025 s pričetkom ob 19.00 uri na prizorišču BarCode v Vetrinjskem dvoru.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin. Februarski Ožuljeni jezik bo izjemoma tematsko obarvan, posvečen vsem tistim ljubeznim, ki jih Valentino, ki se posveča predvsem obeležitvi klasične romantične ljubezni, morda spregleda.
Prireditev bo moderirala Mojca Frim, članica improligaške skupine Banda Ferdamana. Z literarnim gostom tokratnega dogodka Janom Krmeljem, ki bo na prireditvi mariborski publiki premierno predstavil svojo tretjo pesniško zbirko z naslovom Država (Črna skrinjica, 2024) pa se bo pogovarjala urednica in moderatorka Ajda Strajnar.
o literarnem gostu:
Jan Krmelj (1995) je gledališki režiser, pesnik in avdiovizualni ustvarjalec. Izdal je tri zbirke poezije Relikvije dihanja (Litera, 2014), ki je bila nominirana za Jenkovo in Veronikino nagrado, Uho (Beletrina, 2023) in Država (Črna skrinjica, 2024). Režiral in vizualno zasnoval je predstave Žabe (MGL, 2022), Izredne razmere (MGL, 2021), Požigalci (SNG Drama Ljubljana, 2021), Proslava (SNG Maribor, 2020), Življenje drugih (SNG Drama Ljubljana, 2020), Žalostinke (MGL, 2020), Antifone (osmo/za, 2019), Za praznino: jok kamere (Flota, 2019), Utopia: Arheologija raja (SNG Drama Ljubljana, 2016) in druge. Pripravil je multimedijski projekt Država ter uprizoritvi Razpoka (Rrose Sélavy, MGL, oktober 2023) in Ubesedovanje (Pier Paolo Pasolini, SNG Nova Gorica, januar 2024).
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

Kulturni utrinek ob državnem prazniku v Malečniku
2025-02-08 09:00 - 10:00 | Okolica / Malečnik 32, 2229 Malečnik
Na prazničnem dnevu kulture bodo z recitiranjem in branjem sodelovali osnovnošolci in odrasli. Vabimo, da se nam pridružijo vsi ljubitelji kulture. Tudi flancati ne bodo manjkali.
8. februar je slovenski kulturni praznik – v spomin na leta 1849 umrlega pesnika Franceta Prešerna ga imenujemo tudi Prešernov dan.
Ta dan je od leta 1991 državni praznik in dela prost dan. Praznični dan bomo obeležili tudi pri nas. V prostorih Župnijske knjižnice Jurija Borešiča Malečnik se bo ob 09.00 uri pričel kulturni program z recitacijo in branjem. Sodelovali bodo osnovnošolci in odrasli.
Vabimo, da se nam pridružijo vsi ljubitelji kulture. Tudi flancati ne bodo manjkali.

Povezava do originalnega članka

Prešernov dan v Mariboru: Brezplačne prireditve
2025-02-08 00:00
Številne kulturne ustanove odprejo svoja vrata in obiskovalce povabijo na različne brezplačne prireditve.

Povezava do originalnega članka

Literarna postaja: Za robom jezika - antologija pesnic Maribora
2025-02-06 18:00 - 19:30 | ec3e4d24-f45b-42b4-8f22-f5639256bb38
Predstavitev antologij pesnic Maribora, ki je lansko leto izšla pri založbi Litera in jo podpisuje dr. Kristina Kočan.
Knjiga Za robom jezika je lansko leto izšla pri založbi Litera in jo podpisuje dr. Kristina Kočan. Za zbirko je izbrala 24 pesnic 20. in 21. stoletja, ki dokazujejo kontinuiteto pesništva žensk, ne le na območju Maribora pač pa v Sloveniji.
Lidija Gačnik Gombač, Petra Kolmančič, Barbara Jurša in Tonja Jelen bodo v pogovoru, ki ga bo usmerjala urednica antologije, pretresale položaj ustvarjalk, vidnost pesnic nekoč in danes ter vloge žensk v družbi. Pesnice bodo svojo poezijo tudi brale.
Antologija je bila izbrana med 100 naj knjig leta 2024 po izboru revije Bukla.

Povezava do originalnega članka

Predavanje: JAPONSKA
2025-02-05 17:00 - 18:30 | 4201fa88-e6ef-4cbc-b760-0248d5a254a6-1
Knjižnični cikel: JAPONSKA – dežela tradicije, tehnologije in nenavadnih modnih trendov
Japonska je geografsko in kulturno precej oddaljena dežela. V modernih milijonskih mestih, ki prekipevajo od tehnoloških presežkov, se čudimo neizmerni potrpežljivosti in discipliniranosti prebivalcev.
In ko hitimo, da bi si v odmerjenem času ogledali kar največ znamenitosti, nas prevzame budistična spokojnost zaposlenih v parkih, čajnicah, na vlakih.
Predavanje bo izvedla Karmen Usar.

Povezava do originalnega članka

Svetišča narave z Ireno Cerar v Vetrinjcu
2025-01-21 19:00 - 21:00 | Maribor center / Vetrinjc – BarCoda
predstavitev knjige leta 2024Veseli nas, da bomo v Mariboru gostili Ireno Cerar, avtorico in pripovedovalko, ki je za svoje zadnje literarno delo Svetišča narave prejela veliko nagrado Slovenskega knjižnega sejma za knjigo leto. Strokovna žirija je v utemeljitvi zapisala, da gre za »celostno doživetje narave, ki presega estetsko občudovanje.«
Svetišča narave na nov in svež način združujejo osebno in strokovno pisanje o biotski raznovrstnosti Slovenije. Knjiga, ki je napisana tako za srce kot glavo. Z avtorico se bo pogovarjala Katja Sreš.
Dogodek organiziramo Vetrinjc BarCoda in Mariborska knjižnica.

Povezava do originalnega članka

Predstavitev knjige Steklene stene Ane Svetel
2024-12-18 18:00 | Maribor center / Knjigarna Beletrina, Grajski trg 2, Maribor
Vabljeni na predstavitev nove prozne zbirke Ane Svetel Steklene stene, ki bo v Knjigarni Beletrina Maribor potekala v sredo, 18. decembra 2024, ob 18. uri.

Zbirka Steklene stene Ane Svetel združuje pet motivno in tematsko raznolikih kratkih zgodb. To, kar jim je skupno, je značilni vonj našega časa, ki ga upoveduje avtoričina ubrana, zanesljiva in izbrušena pisava. Po čem vonja ta vonj? Nemara po hektičnem času, v katerem so medčloveški odnosi podvrženi zmrzali? Ali po trdem steklu, ki ne da od sebe niti kapljice vonja? Po zarodkih v velikosti sadežev? Po žrtvah in storilcih v vrstah profesorjev in študentk? Po nesproščeni komunikaciji, ki se zatika zaradi družbenih razlik, predsodkov in nestrpnega preganjanja teh? Po blagi svetlobi onstran prosojnih sten? Pa tudi po nepremičninskih agentkah in večnih selitvah. In morda po nepreklicni odraslosti, v kateri se po dolgih letih spet srečajo stari prijatelji s faksa, a se ne morejo več zares spomniti minulega obdobja, zato jim nostalgija spolzi med prsti … Najbolj cajtgajstna pa je bržkone Elza, hlastno izpisana zgodba o spletni vplivnici, mami dveh otrok, ki s svojimi objavami na Instagramu postaja izčiščen komentar našega časa. Komu ali čemu bo sledila ona? Kakšen vonj pa zaznavate vi?

Ana Svetel (1990) je po poklicu etnologinja in kulturna antropologinja, zaposlena na Filozofski fakulteti Univerze v Ljubljani, in avtorica znanstvene monografije Spremenljive krajine severovzhodne Islandije (2024). A ni le poklicana za znanost: uveljavila se je kot pesnica, pisateljica in kolumnistka. Podpisuje se pod pesniški zbirki Lepo in prav (2015) ter Marmor (2022) in kratkoprozno knjigo Dobra družba (2019) – vse so bile nominirane za vidne domače literarne nagrade, po zadnji je Radio Slovenija posnel serijo radijskih iger Prevozi. Njena besedila so objavljena v vseh pomembnejših slovenskih literarnih revijah, prevedena v več kot deset jezikov in dobro antologijsko zastopana. Oddih od jezika avtorica najraje najde v klasični glasbi.

Vabljeni!
